**LĒMUMS**

Liepājā

|  |  |
| --- | --- |
| 2023. gada 27. aprīlī | Nr.148/5  (prot. Nr.5, 2.§) |

Par sadarbības līguma noslēgšanu ar

Liepājas speciālās ekonomiskās zonas

pārvaldi projektu Liepājas industriālā

parka teritorijas attīstība 1., 2. un

3. kārtas ietvaros

Lai nodrošinātu uzņēmuma “Liepājas metalurgs” vēsturiskās teritorijas efektīvu izmantošanu, pozitīvi ietekmētu Liepājas pilsētas ekonomisko attīstību, veicinātu eksportējošo uzņēmumu skaita un eksporta apjoma pieaugumu, palielinātu gan tiešo, gan netiešo nodokļu ieņēmumus valsts un pašvaldības budžetā, 2018. gada 23. augustā tika noslēgts Nodomu protokols par Industriālā parka Liepājā attīstību. Minētais Nodomu protokols tika noslēgts starp Latvijas Republikas Ekonomikas ministriju, Latvijas Investīciju un attīstības aģentūru, Liepājas pilsētas domi, Liepājas speciālās ekonomiskās zonas pārvaldi un SIA “FeLM”. Ar Nodomu protokolu Puses vienojās par sadarbības virsmērķi – izveidot Liepājas teritorijā efektīvi strādājošu Industriālo parku aptuveni 120 ha platībā ar ražošanas, noliktavu un administrācijas telpām.

Nodomu protokola izpildes nodrošināšanai, Liepājas pilsētas dome 2021. gada 19. jūnijā ar lēmumu Nr.263/7 “Par bijušās rūpnīcas “Liepājas metalurgs” teritorijas perspektīvo attīstības programmu” apstiprināja bijušās rūpnīcas “Liepājas metalurgs” teritorijas perspektīvo attīstības programmu, kā arī noteica, ka minētā programma īstenojama sadarbībā ar Liepājas speciālās ekonomiskās zonas pārvaldi.

Savukārt 2022. gada 13. oktobrī tika pieņemts Liepājas valstspilsētas pašvaldības domes lēmums Nr.357/14 “Par bijušās rūpnīcas “Liepājas Metalurgs” teritorijas lokālplānojuma un saistošo noteikumu apstiprināšanu”, apstiprinot lokālplānojuma, kas groza Liepājas pilsētas teritorijas plānojumu bijušās rūpnīcas “Liepājas Metalurgs” teritorijai, pilnveidoto versiju.

Ministru kabineta 2022. gada 30. augusta noteikumi Nr.543 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos” īstenošanas noteikumi” (turpmāk – Ministru kabineta noteikumi Nr.453) paredz iespēju saņemt investīcijas, kuru mērķis ir attīstīt nacionālas nozīmes industriālo parku un teritoriju infrastruktūru un piesaistīt investorus Latvijas reģioniem ārpus Rīgas plānošanas reģiona, sekmējot darba vietu ar augstu pievienoto vērtību un uz eksportu orientētu darba vietu radīšanu, kā arī mazinot reģionālās attīstības atšķirības starp Rīgas reģionu un pārējo Latvijas teritoriju. Liepājas speciālās ekonomiskās zonas pārvalde gatavo projektu pieteikumus, paredzot projektu īstenošanu sadarbībā ar Liepājas valstspilsētas pašvaldību kā projektu sadarbības partneri.

Pamatojoties uz Pašvaldību likuma 10. panta pirmās daļas 17. punktu, ņemot vērā Ministru kabineta 2022. gada 30. augusta noteikumu Nr.543 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos” īstenošanas noteikumi” 29. punktu, Liepājas valstspilsētas pašvaldības dome **nolemj:**

1. Noslēgt sadarbības līgumu (pielikumā) ar Liepājas speciālās ekonomiskās zonas pārvaldi par savstarpēju sadarbību projektu “Liepājas industriālā parka attīstība 1. kārta”, “Liepājas industriālā parka attīstība 2. kārta” un “Liepājas industriālā parka attīstība 3. kārta” īstenošanā, kur Liepājas valstspilsētas pašvaldība ir kā projektu sadarbības partneris.

2. Pilnvarot Liepājas valstspilsētas pašvaldības izpilddirektoru parakstīt lēmuma 1. punktā minēto sadarbības līgumu, kā arī tā grozījumus, kas neskar sadarbības līguma būtiskās sastāvdaļas, neizskatot tos Liepājas valstspilsētas pašvaldības domes sēdē.

3. Pilnvarot Liepājas valstspilsētas pašvaldības izpilddirektoru parakstīt Apliecinājumu par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli saistībā ar iesaistītajiem vispārējas tautsaimnieciskas nozīmes pakalpojuma sniedzējiem lēmuma 1. punktā minēto projektu ietvaros.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Liepājas speciālās ekonomiskās zonas pārvaldei, Juridiskajai daļai, Finanšu pārvaldei, Attīstības pārvaldei | |